Oma turuosa kasvatamiseks ja käsirelvade tootmises juhtpositsiooni saavutamiseks oli USA turu vallutamine hädavajalik. 1985. aasta jaanuaris sündis SIGARMS, Inc. mis importis Ühendriikidesse SIG-i püstolimudeleid P220 ja P230. Kaks aastat hiljem tõi SIGARMS USA turule legendaarsed üheksamillimeetrised  P226 ja  P228 . 1990. aastal alustas SIGARMS relvade tootmist Ameerika Ühendriikides, kolides ühtlasi Virginia osariigist oma praegusesse asukohta Exeteri New Hampshire osariigis. 1992. aastal alustati 40 tollituhandikulise kaliibriga Smith & Wesson-tüüpi padrunitele määratud mudeli P229 tootmist.